Die Kontrak - Wikipedia
VIA & Coleske Artists
Bobby van Jaarsveld & Karlien van Jaarsveld
Theuns Jordaan, Corlea Botha en Barry Pretorius
Elvis Blue (Mentor)
Monique Steyn (Mentor)
Dewald Wasserfall (Mentor)
Tarryn Lamb (Mentor)
"Nuwe Begin" deur Dewald Wasserfall
Theuns Jordaan, een van die beoordelaars.
Die Kontrak was ’n realiteitsangkompetisie op VIA (DStv-kanaal 147). Die reeks se agt aspirantmusieksterre wat ná ’n landwye aanlyn veldtog uit bykans 2 000 sangers gekies is, is deur die mentors gebrei vir die uitklopkonserte wat hulle week na week moes aandurf.
’n Paneel wat bestaan het uit die sangers Theuns Jordaan en Corlea Botha asook Barry Pretorius, die regisseur van die Afrikaans is Groot-konserte, het weekliks kommentaar oor die deelnemers se optredes gelewer.
Dit was egter Coleske Artists se direkteur, Arnold Coleske, wat moes besluit of ’n deelnemer sy/haar kontrak kwyt is of ’n tree nader is aan die Afrikaans is Groot-verhoog. ’n Kontrak met Coleske Artists ter waarde van R1 miljoen kon gewen word. Die deelnemers wat elke week uitgeval het se ongetekende kontrakte is voor die kykers opgeskeur.
Demi Lee Moore (28) van Durbanville het eindelik die platekontrak by Coleske Artists losgeslaan. Sy is op 23 November 2018 by die jaar se eerste Afrikaans Is Groot-konsert as die wenner aangekondig.
Die temalied van Die Kontrak was "Nuwe begin" van Dewald Wasserfall.
Elvis Blue, ’n mentor.
Die vier mentors wat die deelnemers gehelp het om die kontrak te probeer losslaan was Elvis Blue, Tarryn Lamb, Monique Steyn en Dewald Wasserfall. Dewald se liedjie "Nuwe Begin" was ook die program se temalied.
In die eerste aflewering het die vier mentors elk twee deelnemers uit ses kandidate gekies. Hulle was: Faraway George van Pretoria en Natasha Zaaiman van Middelburg, Mpumalanga (Elvis); Tyral-Lee Miggels van Uitenhage en Tatum Strydom van Pretoria (Tarryn); Wilha Carstens van Pretoria en Demi Lee (Monique); en Ivan Roux van Pretoria en die 16-jarige Deidré Barnard, die jongste deelnemer, van die Strand (Dewald).
Tyral-Lee se kontrak is eerste opgeskeur, gevolg deur dié van Faraway George, Natasha, Wilha, Tatum en Deidré. Die twee deelnemers uit wie die wenner gekies moes word, was Demi Lee en Ivan.
Die wenner[wysig | wysig bron]
Demi Lee, die wenner van Die Kontrak, is amptelik op Vrydag 23 November 2018 by die Afrikaans Is Groot-konsert in die Sun Arena in Pretoria aangekondig. Sy het ook op dié konsert opgetree as deel van haar prys.
Dié episode is op Woensdag 28 November uitgesaai.
↑ Die Kontrak: Hier is die top-8 deelnemers!, Afrikaanse Musieknuus, 26 September 2018. Besoek op 6 Novermber 2018.
Ontsluit van "https://af.wikipedia.org/w/index.php?title=Die_Kontrak&oldid=2066019"
Die bladsy is laas op 8 November 2019 om 07:55 bygewerk.